**柳遐**（？—？），字**子昇**，河东郡解县（今山西省运城市临猗县）人，出自河东柳氏东眷，南梁、西梁、北周官员。

生平
--

柳霞的曾祖柳卓是西晋汝南郡太守，从河东郡迁徙到襄阳郡。祖父柳叔珍是刘宋员外散骑常侍、义阳国内史。父亲柳季远是南梁临川王谘议参军、宜都郡太守。

柳霞幼年就爽朗豪迈，神采端庄，少年時便有成人的气量，十分爱好言行举止合乎规矩。柳遐的伯父柳庆远特别器重他，对柳遐说："从前我侍奉伯父太尉公柳元景，他曾经对我说：‘我昨天梦见你登上一座楼，楼十分宏伟壮丽，我将坐席给了你。你以后必定官运亨通，可惜我见不到了。’我刚才睡午觉，又梦到将昔日的坐席还赐给你。你的官位当不亚于我。你应该特别勉励，以顺应梦中的祥瑞。"

南梁西昌侯萧渊藻镇守雍州时，柳霞時年虚龄十一，用百姓的礼节拜见萧渊藻，风度仪容端正庄重，进退文雅。萧渊藻称赞，试着派遣左右踩柳霞的衣服下摆，想看看他如何反应。柳霞慢慢的迈步向前，不往向后看。庐陵王萧续担任雍州刺史时，征辟柳霞出任主簿。柳遐以平西邵陵王萧纶府曹参军为起家官，转任外兵参军，出任尚书工部郎。谢举此时担任仆射，与柳遐交谈，非常赞赏，对人说："江汉间杰出的人才，现在在此地出现了。"

岳阳王萧詧到雍州后，选用柳遐担任治中，柳遐不久升任别驾。大统十六年（550年），萧詧投靠西魏，秉承西魏皇帝旨意，任命柳遐为吏部郎、员外散骑常侍。柳遐不久升任车骑大将军、仪同三司、大都督，获赐爵位闻喜县公，很快升任持节、骠骑大将军、开府仪同三司。等到萧詧在江陵称帝，将襄阳郡归附于西魏。柳遐辞别萧詧说："陛下中兴帝王的命运，在旧日楚国的土地上称帝。臣往年和您有幸相会，早奉名节，论道理应当以身许国，以期待有始有终。自从晋朝南迁，臣的宗族势孤力小。伯祖太尉柳元景、伯父仪同三司柳庆远、堂伯司空柳世隆都以地位名望隆重，因此在金陵城安家。只有留下臣的祖父和父亲，独自守着祖坟。臣的祖父和父亲经常告诫我，不要违背这个志向。如今襄阳郡既然已入北朝，臣如果陪着天子的车驾，进则无益于时光，退则有亏于祖先的教训。恳请陛下颁赐明察，原谅臣这个心愿。"萧詧难以违背柳遐的心愿，于是允许。柳遐因此留在家乡，以研习经书典籍为娱乐。

  

宇文泰、周明帝宇文毓屡次征召柳遐做官，柳遐都以生病坚决推辞。萧詧去世后，柳遐为他举哀，行君臣的服装礼节。保定年间，北周朝廷在此征召柳遐，柳遐才入朝，出任使持节、骠骑大将军、开府仪同三司、霍州诸军事、霍州刺史。柳遐管理百姓务先以仁德，再三不效忠听命的，才稍微加以惩罚，以让他感到羞耻而已。柳遐的属下都感动而归化，不再犯过失，都说："我们的刺史如此仁惠，他难道可以欺骗吗？"天和年间，柳遐去世，虚岁七十二。宣政初年，朝廷追赠金、安二州刺史。

柳遐有志向和操行，当初担任雍州主簿时，他的父亲柳季远在扬州去世，柳遐从襄阳郡前去奔丧，六天就赶到了扬州，一路哀伤，身体毁损憔悴以至于不可相识。后来柳遐带着柳季远的棺木沿着长江返回，长江中起风，船中的人互相看着变了脸色。柳遐抱着父亲的棺木哀嚎痛哭，向上天哀求，顷刻之间就风平浪静。柳遐的母亲曾经在乳房的位置长出恶疮，医生说："这个病没有可救的办法，只有让人吸出脓来，或许可望稍微止痛。"柳遐应声就吸吮恶疮，他母亲的病旬日就得以痊愈，人们都认为是柳遐孝行的感应所致。柳遐性情温和宽厚，很少有喜怒的表情，大力奖励儒家礼教，从不议论他人的缺点，特别喜好用财物周济他人，家中没有多余的财产，临终遗嘱葬具哥丧礼简单节俭，他的儿子们都遵行遗嘱。柳遐有十个儿子，柳靖、柳莊最有名。

  

《周书·卷四十二·列传第三十四》：柳霞字子昇，河東解人也。曾祖卓，晉汝南太守，始自本郡徙居襄陽。祖叔珍，宋員外散騎常侍、義陽內史。父季遠，梁臨川王諮議參軍、宜都太守。

  

《周书·卷四十二·列传第三十四》：霞幼而爽邁，神彩嶷然，髫歲便有成人之量。篤好文學，動合規矩。其世父慶遠特器異之。謂霞曰：「吾昔逮事伯父太尉公，嘗語吾云：『我昨夢汝登一樓，樓甚峻麗，吾以坐席與汝。汝後名宦必達，恨吾不及見耳。』吾向聊復晝寢，又夢將昔時座席還以賜汝。汝之官位，當復及吾。特宜勉勵，以應嘉祥也。」

《周书·卷四十二·列传第三十四》：梁西昌侯深藻鎮雍州，霞時年十二，以民禮修謁，風儀端肅，進止詳雅。深藻美之，試遣左右踐霞衣裾，欲觀其舉措。霞徐步稍前，曾不顧眄。廬陵王續為雍州刺史，辟霞為主簿。起家平西邵陵王綸府法曹參軍，仍轉外兵，除尚書工部郎。謝舉時為僕射，引霞與語，甚嘉之。顧謂人曰：「江漢英靈，見於此矣。」

《周书·卷四十二·列传第三十四》：岳陽王蕭察蒞雍州，選為治中，尋遷別駕。及察於襄陽承制，授霞吏部郎、員外散騎常侍。俄遷車騎大將軍、儀同三司、大都督，賜爵聞喜縣公。尋進位持節、侍中、驃騎大將軍、開府儀同三司。及蕭察踐帝位於江陵，以襄陽歸于我。霞乃辭察曰：「陛下中興鼎運，龍飛舊楚。臣昔因幸會，早奉名節，理當以身許國，期之始終。自晉氏南遷，臣宗族蓋寡。從祖太尉、世父儀同、從父司空，並以位望隆重，遂家于金陵。唯留先臣，獨守墳柏。常誡臣等，使不違此志。今襄陽既入北朝，臣若陪隨鑾蹕，進則無益塵露，退則有虧先旨。伏願曲垂照鑒，亮臣此心。」察重違其志，遂許之。因留鄉里，以經籍自娛。

《周书·卷四十二·列传第三十四》：太祖、世宗頻有徵命，霞固辭以疾。及察殂，霞舉哀，行舊君之服。保定中又徵之，霞始入朝。授使持節、驃騎大將軍、開府儀同三司、霍州諸軍事、霍州刺史。霞導民務先以德，再三不用命者，乃微加貶異，示之恥而已。其下感而化之，不復為過。咸曰；「我君仁惠如此，其可欺乎！」天和中，卒，時年七十二。宣政初，贈金、安二州刺史。

《周书·卷四十二·列传第三十四》：霞有志行。初為州主簿，其父卒於揚州，霞自襄陽奔赴，六日而至。哀感行路，毀瘁殆不可識。後奉喪泝江西歸，中流風起，舟中之人，相顧失色。霞抱棺號慟，愬天求哀，俄頃之間，風浪止息。其母嘗乳間發疽，醫云：「此病無可救之理，唯得人吮膿，或望微止其痛。」霞應聲即吮，旬日遂瘳。咸以為孝感所致。性又溫裕，略無喜慍之容。弘獎名教，未嘗論人之短。尤好施與，家無餘財。臨終遺誡薄葬，其子等並奉行之。有十子，靖、莊最知名。

  

《北史·卷七十·列傳第五十八》：柳遐字子昇，河東解人，宋太尉元景從孫也。祖叔珍，義陽內史，事見南史。父季遠，梁宜都太守。

《北史·卷七十·列傳第五十八》：遐幼而爽邁，神彩嶷然，髫歲便有成人之量。篤好文學，動合規矩。其世父慶遠特器異之，謂曰：「吾昔逮事伯父太尉公，嘗謂吾云：『我昨夢汝登一樓，甚峻麗，吾以坐席與汝。汝後名宦必達，恨吾不及見耳。』吾向聊復晝寢，又夢將昔時坐席還以賜汝，汝之官位當復及吾。特宜勉勵，以應嘉祥也。」梁西昌侯藻鎮雍州，〔二一〕遐時年十二，以百姓禮修謁，風儀端肅，進止詳雅。藻羨之，試遣左右踐遐衣裾，欲觀其舉措。遐徐步稍前，曾不顧盻。仕梁稍遷尚書功論郎。陳郡謝舉時為僕射，引遐與語，甚嘉之，顧謂人曰：「江漢英靈見於此矣。」

《北史·卷七十·列傳第五十八》：岳陽王蕭察於襄陽承制，授遐吏部郎，賜爵聞喜公。尋進位持節、侍中、驃騎大將軍、開府儀同三司。及察踐帝位於江陵，以襄陽來歸，辭察曰：「陛下中興鼎業，龍飛舊楚。臣昔因幸會，早奉名節，理當以身許國，期之始終。自晉氏南遷，臣宗族蓋寡，從祖太尉、世父儀同、從父司空，並以位望隆重，遂家于金陵；唯留先臣獨守墳柏，嘗誡臣等，使不違此志。今襄陽既入北朝，臣若陪隨鑾蹕，進則無益塵露，退則有虧先旨。」察重違其志，遂許之。因留鄉里，以經籍自娛。

《北史·卷七十·列傳第五十八》：周文帝、明帝頻徵，固辭以疾。及察殂，遐舉哀，行舊臣之服。保定中，又徵之，遐始入朝，授驃騎大將軍、開府儀同三司、霍州刺史。遐導人務先以德，再三不用命者，乃微加貶異，示恥而已。其下感而化之，不復為過，咸曰：「我君仁惠如此，其可欺乎！」卒，贈金、安二州刺史。

《北史·卷七十·列傳第五十八》：遐有至行。初為州主簿，其父卒於揚州，遐自襄陽奔赴，六日而至，哀感行路，毀悴不可識。後奉喪西歸，中流風起，舟中人相顧失色。遐抱棺號慟，愬天求哀，俄頃風止浪息。其母嘗乳間發疽，醫云：「此疾無可救理，唯得人吮膿，或望微止其痛。」遐應聲即吮，旬日遂瘳。咸以為孝感所致。性又溫裕，略無喜慍之容。弘獎名教，未嘗論人之短。尤尚施與，家無餘財。臨終遺誡薄葬，其子等並奉行之。有十子，靖、莊最知名。

《文苑英华·卷九百四十八·职官十·周大将军闻嘉公柳遐墓志》：君讳遐，字子升，河东解县人也。秦始征晋之地，汉开平越之乡，律中夷则，星居鹑首。况复庄谋于卫，既为社稷之臣；喜对于齐，无废诸侯之职。祖叔珍，宋员外散骑常侍、义阳内史。有徐邈之应对，居于散骑之省；有汲黯之正直，理于淮阳之郡。父季远，临川王咨议参军、宜都太守。兰台石室，是所洽闻；白马飞狐，逾高词气。西都吴融，擅名江表，言谈相会，宛如旧焉。

君膺令德之灵，禀冲天之气，龆龀髻发，夙智早成。爱敬自天，虔恭得性，含仁抱义，履信居贞。世父仪同忠惠公特加器异，乃谓公曰：「吾昔逮事伯父太尉公，见语云：『构汝登一高楼，楼尽峻丽。吾以坐席乞汝。汝或富贵，恨吾不及见耳』。吾向聊复昼寝，又梦将昔时坐席还复赐汝，汝官位当复见及」。王祥佩刀，世为卿族；鲍永骢马，家传司隶。以此连类，差无惭德。

轻车西昌侯作藩襄汉，君时年十二，以民礼修谒，进止端详，神情雅正，侯目送之不辍。试遣左右践君衣裾，欲视举动。君徐步稍前，曾我顾眄。魏侯之见刘廙，不觉敛容；汉主之观田凤，遂令题柱。比这今日，曾何足云！骠骑、庐江王帝子出藩，悬衡高选，以君华望，召为主簿。张坦直谏，既称荀令之香；邹湛知言，弥见羊公之德。

咨议府君于都薨背，君奔赴，六日即届京师，形骸毁瘁，不复可识，灵柩朔江，中川薄晚，乱流乘选，回风反帆，舟中之人，相视失色。抱棺号恸，誓不求生。俄尔之间，风波即静。咸以君精诚所臻。成都孝子，自赴江流，桂阳先贤，身彰野火，并存灵柩，咸可伤嗟。太夫人乳间发疮，医云：「惟得人吮脓血，或望可差」。君方寸已乱，应声即吮。旬日之间，遂得痊复。君之事亲，可谓至矣。

从兄右卫，拥旌岭表，苦相携致。昔马游志气，为马援所知；班嗣才学，为政彪见赏。复闻于今日矣。乃除永化县令。静寻欹案，或吟长岑之远；乍抚鸣琴，不以河阳为陋。日南金柱，合浦珠泉，莫肯经怀，未常留目。解巾平西邵陵王法曹参军，仍转尚书工部侍郎。始入礼闱，既登兰阁。尚书仆射陈郡谢举，人望国华，引君言论。谓同坐曰：「江汉英灵，见于此矣」。西中郎岳阳王以绿车之重，临西河之牧，敕用君为本州治中，寻迁别驾。王叔理以品物流名，陈仲举以题轩驰誉，君之展骥，兼而有之。

及乎大盗移国，王室骚然，月动星摇，云平虹直。岳阳王承制陕左，当壁汉南，天纲所顿，英贤毕集。授君吏部员外郎、散骑常侍、兼太子侍讲。监储甲观，事重史丹，侍讲桂宫，名高张禹。俄迁车骑大将军、侍中、开府仪同三司，余如故。方之骖乘，霍去病为侍中；璧彼将兵，公孙敖为骠骑。足以照曜六府，谟明九德，岂直允谐上将，匡赞中军而已哉。

既而言从梁国，服政酆都。管仲有辞，即受下卿之礼；臧孙见德，还奉嘉宾这宴。有诏授使持节、骠骑大将军、开府仪同三司、霍州诸军事、霍州刺史。犀节去关，衮衣驰传，迎郊则文学前驱，宾卫则邦君负弩。直以五溪辽远，马伏波之思归；三湘卑湿，贾长沙之不愿。是以宜城刺史，直会鹿门；白沙故地，仍留龙种。夭厉弗戒，奄然终极，天和某年，归窆于襄阳白沙之旧茔。

君器宇详正，风鉴弘敏，澡身浴德，游艺依仁，汝南令望，抚风长者。不言财利，王夷甫之为德；不谈人物；阮嗣宗之为人。从容乱离之机，保此令德；舒卷风云之际，无妨贵仕。张衡浑仪之后，即赋《归田》，杜预沉碑已来，遂停乡里。王仲宣有读书之楼，诸葛亮有弹琴之宅，实欲因此谢病，闲居终焉。鸣琴在膝，或对故人；宝剑自随，时过雉子。百年俄顷，呜呼哀哉！遂使君子之陵，止埋铜剑，贤臣之墓，唯铭石函。其铭曰：

有庄有惠，居鲁居卫。义是随时，才堪济世。北部尚书，东京司隶。必复其始，侯君相继。华盖一岳，文昌一星。青衿辩志，童子离经。义勖非典，书勤映萤。往年灵柩，漂泊江沲。以君哀恸，川后停波。扬名北海，驰誉西河。谁登九折，不入朝歌？蔚炳胥变，攀陪遂远。白鹿随轩，丹翚附冕。位参上将，荣兼本选。蛇盘绶结，龟回印转。来朝平乐，归政咸阳。蕃维即启，军幕仍张。起兹礼数，峻此戎章。长离宛宛，刷羽陵江。世急奔流，年催惊隼。灭没顿辔，扶桑摇轸。智士石折，贤人星殒。西鄂芝枯，南阳菊尽。怆焉启手，生荣终极。相杵辍舂，鸣机罢织。茕茕胤子，视阴余息。霜露履之，哀哉栾棘。龙巢北望，凤阙前观。松长风远，地厚泉寒。书埋简落，琴覆弦宽。赠行之册，书而纳棺。

家族
--

条目：河东柳氏东眷世系图

=祖父
---

* 柳叔珍，刘宋员外

### 父亲

* 柳季远，临川王谘议参军、宜都郡大守

### 子女

* 柳靖，北周大都督、德广郡太守
* 柳莊，隋朝开府仪同三司、饶州刺史

参考资料
----

{{reflist|refs=


1. 1 2  《周书校勘记·卷四十二·列传第三十四·二三》：柳霞字子昇　北史卷七０傳目和此句「霞」作「遐」。下「霞」字同。